Inspector Clouseau (film)
Inspector Clouseau () je američko-britanska filmska komedija snimljena 1968. u režiji Buda Yorkina. Predstavlja nastavak filma A Shot in the Dark, odnosno treći film iz ciklusa o Pink Pantheru. Naslovni protagonist, koga tumači Alan Arkin, je nespretni francuski policijski inspektor Clouseau, a radnja prikazuje kako ga, suočena sa valom neobjašnjivih i nezaustavljivih zločina, britanska vlada poziva da ga pokuša zaustaviti.

Inspector Clouseau je originalno trebao ponovno okupiti Blakea Edwardsa kao režisera, te popularnog Petera Sellersa u naslovnoj ulozi. Njih dvojica, međutim, nisu bili dostupni, jer su tada snimali film The Party. Rezultat je bio film koji, usprkos uloženog truda, nije uspio kod kritike, a još manje kod publike, koja jednostavno nije htjela prihvatiti ikoga drugog osim Sellersa kao Clouseaua. Zbog svega toga je Inspector Clouseau brzo zaboravljen i danas se smatra jednim od najopskurnijih filmova svog doba. Godine 1975. su se Edwards, Sellers, i kompozitor Henry Mancini ponovno okupili radi snimanja filma The Return of the Pink Panther koji je bio uspješnijim, i danas se smatra "pravim" nastavkom serije.

Uloge
 Alan Arkin ... Inspektor Jacques Clouseau
 Frank Finlay  ... Nadz. Weaver
 Patrick Cargill ... Komesar Sir Charles Braithwaite
 Beryl Reid ... Mrs. Weaver
 Barry Foster ... Addison Steele
 Clive Francis ... Clyde Hargreaves
 Delia Boccardo ... Lisa Morell
 Richard Pearson ... Shockley
 Michael Ripper ... Stevie Frey
 Susan Engel ... Carmichael
 Wallas Eaton ... Hoeffler
 Tutte Lemkow ... Frenchie LeBec
 Katya Wyeth ... Meg
 Tracey Crisp ... Julie
 John Bindon ... Bull Parker
 Geoffrey Bayldon ... Gutch
 Eric Pohlmann ... Bergesch
 George Pravda ... Wulf

Vanjske veze
 
 
 

Američki filmovi
Britanski filmovi
Filmske komedije